What's up with BeginInvoke? - CodeProject 12,405,543 members (65,571 online)
Mircea Last Visit: 31-Dec-99 18:00 Last Update: 29-Jul-16 6:59Refresh1 Vroulief en ek was verlede naweek saam met by vriende by ‘n oord in die Drakensberge, en Oom Pottie het die fort by die Watergat gehou. Ons het vooraf ooreengekom dat hy, afhangend van hoeveel mense sou wou kom rugby kyk, die Watergat om normaalweg tienuur Saterdagaand sluit. Hy het navraag gedoen, en so min mense sou opdaag dat dit nie die moeite en bykomende koste ( oortyd vir die werkers ens.) werd was nie. Die Watergat was dus donker en gesluit toe die spanne in Parys op die veld draf. Ons groepie het in die oord se dameskroeg gesit en kyk, en die teleurstelling was op almal se gesigte opmerklik toe die Springbokke in die eerste helfte lyk asof hulle lood in hul voete het.
In die tweede helfte het dinge begin beter gaan, en die hoop het begin opvlam. Tot ons almal se verbasing het hierdie Franse span gespeel soos ons hulle in jare nie sien speel het nie. Dalk was dit die rede waarop dinge tot in daardie stadium so sleg vir die Springbokke verloop het. Moontlik te oorgerus? Weereens was daar verspeelde kanse, en Faf de Klerk het weer ‘n ‘afdag’ gehad, veral met sy skoppe, al het hy baie vinnig by die losskrums ‘skoongemaak.’ Hy herinner my aan Willie le Roux en Elton Jantjies. Wanneer hulle goed speel grens hulle aan briljant, maar wanneer dinge verkeerd loop, is hulle ordinêr.
Vyf minute voor die einde het ek besluit die Springbokke gaan verloor, nog ‘n rukkie gesit tot die 80 minute om was, want die eindfluitjie sou enige oomblik blaas, en ek en vroulief is kamer toe. Kwaai teleurgesteld en omgekrap. Die volgende oggend skakel ek die radio aan om nuus te luister, en na berigte oor die jongste manewales van Julius Malema en kie, vertel die nuusleser ons die Springbokke het die Franse gewen. Verbasing is nie die regte woord nie. Totale ongeloof dalk. En hoe lekker was dit nie om die laaste tien minute van die wedstryd later die oggend weer te kon kyk en daardie laaste drie te sien nie. Tesame met die Proteas se spogvertoning teen die Aussies het dit ons Sondag totaal opgevrolik.
Ons storie van die week kom van Lencel van Margate, wat dit per Whatsapp aan my gestuur het: Oom Koos gaan tandarts toe en sê: ‘Luister, ek wil twee tande laat trek en twee laat stop. Maar voor jy begin wil ek eers weet wat dit gaan kos’. Die Tandarts gaan haal sy pen, boekie en sakrekenaartjie en werk die sommetjies uit. Tandarts: ‘Oom, dit sal oom R4,200 kos.’ Oom Koos: ‘Nee seun, dis te veel man. Wys my eers wat het jy alles op daardie boekie geskrywe?’. Tandarts: ‘Oom, dis R600.00 vir die verdowingsmiddels’. Oom: ‘Nee, nee, ons het nie sulke goed in ons tyd gehad nie, haal dit af. Wat is daar nog?’ Tandarts: ‘Die gereedskap wat ek moet gebruik kos so R1 000.’ Oom: ’Nee seun, haal dit af. Ons het in ons tyd sommer ‘n draadtang gebruik. Waar is jou draadtang? Dan kan jy dit moes gebruik.’ Tandarts: ‘Ja oom, ek het ‘n draadtang. Sal hom net moet gaan soek.’ Oom: ‘En wat is daar nog in jou boekie?’ Tandarts: ‘Dis die antibiotika en ander medisyne wat die pyn en infeksie keer. Dis ook duur.’ Oom: ‘Nee, nee, haal af. Hoekom gebruik julle nie sommer brannewyn of mampoer soos wat ons gemaak het nie? Nou op hoeveel staan ons nou op die boekie.’ Tandarts: ‘Dis nog so R1 000 oom.’ Oom: ‘Dit klink beter. Sê my, wanneer kan ek die tannie inbring?’